Ny keeperduell på gang i Rosenborg
Det kan fort bli en ny «By Rise-Jamtfall», «Jamtfall-Arason», «Arason-Johnsen» eller «Jarstein-Örlund» av duellen mellom André Hansen og Adam Larsen Kwarasey. Men først må altså Hansen bli skadefri. Og det ser ut til å ta tid.– Jeg skjønner at dette er et tema, men jeg har ikke brukt mye energi på det. Jeg har hatt nok med å trene etter skaden. Det går nok tre uker før jeg kan ta av skinna. Og det vil nok gå 8-10 uker før jeg er tilbake for fullt. Trolig er det i september en gang, sier André Hansen til VG. Det er lengden på skaden hans som gjør at RBK henter inn en etablert landslagskeeper. Adam Larsen Kwarasey debuterte for RBK mot Haugesund lørdag (6 – 0) og blir trolig stående der, i hvert fall til Hansen er skadefri. – Jeg skjønner klubben. Hadde jeg vært ute i et par uker, så tror jeg det ville vært annerledes. Nå snakker vi september, og RBK skal gjennom så mange kamper at det er behov for en etablert keeper til. Både Alexander Lund Hansen og jeg er skadet, og Julian Faye Lund er bare 17 år. Så da sto vi igjen med Pavel Londak, resonnerer Hansen – som har vært tredjekeeper på landslaget de siste to årene. Hansen er klar på en ting:– Jeg vet hva jeg gjort for RBK som skadefri. Og når jeg er tilbake fra skade, så står jeg i mål for Rosenborg. Og hvis Adam Larsen Kwarasey fortsatt står da, så ser Hansen at det neppe varer lenge – i 2017 – før en av dem er borte. Lest? Fleipet med Riise: Nå skal Helland selv debutere på Kypros Men planen er i hvert fall å fortsette i RBK. Hansen, og advokat-rådgiveren hans, Andreas Ekker, hevder begge at de ikke har andre planer. – André trives veldig godt i RBK og vi har en god dialog med klubben, sier Andreas Ekker til VG.Rosenborg rykket opp igjen i den øverste divisjonen, etter én sesong på nivå to, i 1978. På de 38 sesongene (1979-2016) har klubben brukt 19 keepere i seriespill. Disse er (antall sesonger som førstekeeper i parentes): 1979-1995: Ola By Rise 341 kamper (16) 1979: Frode Kvam 1 kamp 1980-81: Anders Eggen 22 kamper 1986: Arne Linn 2 kamper 1990: Frode Olsen 1 kamp 1991-93: Ivar Selnæs 2 kamper 1994-2000: Jørn Jamtfall 108 kamper (4) 1997: Steinar Sørlie 2 kamper 1998-2003: Arni Arason 81 kamper (3) 2001-05: Espen Johnsen 76 kamper (3) 2005: Ivar Rønningen 6 kamper 2006-07: Lars Hirschfeld 52 kamper (2) 2008-09: Rune Almenning Jarstein 51 kamper (2) 2008-16: Alexander Lund Hansen 40 kamper (1) 2010-14: Daniel Örlund 119 kamper (4) 2011: Erik Mellevold Bråten 3 kamper 2015-16: André Hansen 42 kamper (1) 2016: Pavel Londak 3 kamper 2016: Adam Larsen Kwarasey 1 kamp Det har mange agenter/rådgivere før han sagt, men det er kjapt blitt salg hvis det blir lite spilletid. I Rosenborgs nyere keeperhistorie er det mange eksempler på at for tøff konkurranse gjør at en meget god keeper må gi seg. Etter et år nede i 1978, har RBK vært i den øverste divisjonen sammenhengende siden 1979. På de 38 sesongene har klubben brukt 19 keepere i seriespill, 10 av dem kan regnes som førstekeeper.Ola By Rise debuterte, bare 16 år gammel, i den øverste divisjonen med fem kamper da RBK rykket ned i 1977. Bortsett fra én sesong, i 1981, var han fast førstekeeper fra 1979-1995, og i perioden 1982-1994 sto By Rise kun over seks seriekamper på 13 sesonger. Han var RBKs førstekeeper i 16 sesonger og spilte totalt 341 seriekamper siden 1979. Resten av RBK-keeperne har 612 seriekamper totalt... Jørn Jamtfall utfordret By Rise, og vant til slutt kampen rett før By Rise la opp. To år senere ble Jamtfall selv utfordret av islandske Arni Gautur Arason, og Jamtfall tapte kampen – og la opp.Så begynte RBK å kjøpe keepere. Espen Johnsen kom fra Start, og etter en tid på benken MÅTTE RBK bruke landslagskeeperen. Arason måtte ofres. Etter en kort periode med Lars Hirschfeld, ble Rune Almenning Jarstein hentet som et langtidsprospekt, men to år senere – da Erik Hamrén hadde inntatt Lerkendal og kjøpte landsmannen Daniel Örlund – dro Almenning Jarstein til Viking og Stavanger i 2010 og Örlund var stort sett uten konkurranse fram til 2013. Nå kan det altså bli en kamp mellom André Hansen og Adam Larsen Kwarasey.
I september er André Hansen (26) skadefri. Da står Rosenborg der med to landslagskeepere. RBK-historien viser at det neppe varer lenge.